[{"text_idx": "#000001", "text": "Pep stourm en deus e zoare da gomz, e c\u2019heriou\u0300 ispisial ha n\u2019int ket aes da gompren evit an dud n\u2019int ket stourmerien. Met a-dren\u0303v d\u2019ar geriou\u0300-se zo kudennou\u0300 gwir, kudennou\u0300 a c\u2019hell bezan\u0303 merzet gant an holl dud, ma \u2018z int displeget."}, {"text_idx": "#000002", "text": "N\u2019eo ket an emgann benelour un emgann renet gant ar merc\u2019hed a-enep d\u2019ar baotred. Setu un dra sklaer abaoe poent kentan\u0303 ar stourm-se : c\u2019hoant o deus da gaout an ingalder, da c\u2019hallout ober ar memes traou\u0300, da vezan\u0303 paeet kement hag ar baotred, da gaout ar memes surentez er straedou\u0300. Pas muioc\u2019h eget ar baotred : ar memes tra. N\u2019eo ket un emgann a-enep ar baotred, met ur chen\u0303chamant bras-tre eo ha n\u2019eus ket moaien d\u2019ober kement a chen\u0303chamant er bed hep kemman\u0303 buhez ar baotred ivez. Dreist-holl pa vez ret, a-wechou\u0300, chen\u0303ch mod da vezan\u0303 ar baotred evit rein\u0303 d\u2019ar merc\u2019hed o flas er bed."}, {"text_idx": "#000003", "text": "Ur skouer : hiziv an deiz, ma zo merc\u2019hed ha paotred o komz asambles, e troc\u2019h ar baotred kaoz ar merc\u2019hed div wech muioc\u2019h eget ar c\u2019hontrol. Aze ivez zo da stourm evit an ingalder : lakaat ar baotred da gompren eo ret lezel ar merc\u2019hed da gomz. Ma vez la\u0302ret seurt traou\u0300, evel \u201cret eo d\u2019ar baotred lezel ar merc\u2019hed da gomz\u201d, e vez respontet alies gant ar baotred : #NeoKetAnHollBaotred. Setu ur respont a hegas kalz ar feministed, met perak ?"}, {"text_idx": "#000004", "text": "Da gentan\u0303 tout eo ret la\u0302rout \u201cGwir eo. N\u2019eo ket an holl baotred. Gouzout a reomp an dra-se.\u201d Ma gomzer eus gwalladennou\u0300 ha ma la\u0302rer \u201cPaotred a wall merc\u2019hed\u201d, e ouzer ne vez ket an holl baotred o wallan\u0303. Euruzamant ! Met 98 % deus an dud tamallet e aferiou\u0300 gwallan\u0303 a zo paotred, ha 82 % ar reuzidi a zo merc\u2019hed. Setu perak eo gwir ivez da la\u0302rout \u201cPaotred a wall merc\u2019hed\u201d."}, {"text_idx": "#000005", "text": "Gallout a reer kompren ne blij ket d\u2019ar baotred klevout seurt traou\u0300. Ar gudenn vrasan\u0303 eo da betra servij la\u0302rout #NeoKetAnHollBaotred ? Ma gomzomp eus kudennou\u0300 ingalder, ne servij da netra. \u201cMat eo ma ne wallez ket ar merc\u2019hed, un den jentil out. Setu ur cookie evidout. Ne chen\u0303chez netra evit ar reuzidi o lavarout seurt traou\u0300.\u201d"}, {"text_idx": "#000007", "text": "N\u2019eo ket feuls an holl baotred. Met en ur gevredigzeh a gav eo reizh e vefe troc\u2019het kaoz ar merc\u2019hed div wech muioc\u2019h eget hini ar baotred eo mat son\u0303jal. \u201cHa sur eo ne gendalc\u2019ho james an dizingalderiou\u0300 etre an dud ? Marteze n\u2019em eus ket c\u2019hoant ober seurt traou\u0300. Gallout a ran bevan\u0303 hep sellout ar gudenn ?\u201d"}, {"text_idx": "#000008", "text": "Evit echuin\u0303, ur goulenn : Petra zo breskoc\u2019h eget ar breskan\u0303 gwer ? Ego ur paotr !"}, {"text_idx": "#000009", "text": "Evit mont pelloc\u2019h : "}, {"text_idx": "#000011", "text": "Prenan\u0303 an niverenn-man\u0303 e stumm PDF (1\u20ac) : aman\u0303Ar formulenn \u201cTan\u0303va Ya! \u2013 6 \u20ac evit 6 miz\u201d (24 niverenn) : aman\u0303Koumanantin\u0303 : aman\u0303"}, {"text_idx": "#000013", "text": "Stumm paper pe niverel, priziou\u0300 izel, formulennou\u0300 dishen\u0303vel, ..."}, {"text_idx": "#000014", "text": "Ar gazetenn en he stumm PDF da bellgargan\u0303 bep sizhun"}]